ธปท.ระบุให้กู้ดอกต่ำช่วยน้ำท่วมต้องจำกัดวงเงิน
ธปท.ชี้ออกสินเชื่อดอกบี้ยต่ำช่วยฟื้นฟูน้ำท่วมถ้าทำต้องแก้ไขกฎหมายให้ทำได้ในวงเงินจำกัด
19 ธ.ค. 2554

ธปท.ชี้ออกสินเชื่อดอกบี้ยต่ำช่วยฟื้นฟูน้ำท่วมถ้าทำต้องแก้ไขกฎหมายให้ทำได้ในวงเงินจำกัด 
นายประสารไตรรัตน์ วรกุล ผู้ว่าการธนาคารแห่งประเทศไทย(ธปท.) กล่าวว่า หากจะมีการทำสินเชื่ออัตราดอกเบี้ยต่ำเป็นพิเศษ(ซอฟท์โลน) เพื่อช่วยเหลือฟื้ฟูผู้ประกอบการ หรือผู้ประสบภัยหลังน้ำลด สิ่งที่ต้องทำ คือ 1.แก้ไขพ.ร.บ.ธปท.ปี 2551 ที่ห้ามไม่ให้ธปท.ปล่อยกู้โดยตรง 
ส่วนจะออกเป็นพระราชบัญญัติ(พ.ร.บ.)หรือพระราชกำหนด(พ.ร.ก.) อยู่ที่การตัดสินใจของรัฐบาล และ2.การทำซอฟท์โลนจะมีภาระขาดทุนในงบดุลของธปท.และอาจจะกระทบต่อความน่าเชื่อถือของธนาคารกลางและการจัดอันดับเครดิตประเทศ เพราะการทำซอฟท์โลนเป็นเสมือนธปท.พิมพ์ธนบัตรให้รัฐบาลมาใช้ ดังนั้น ต้องทำในวงเงินจำกัดและอยู่ในระดับที่ธปท.รับภาระไหว 
“ถ้าทำต้องทำในวงเงินจำกัด ให้รับภาระไหว และควรควบคุมกำหนดคุณสมบัติการช่วยให้ถึงผู้เดือดร้อนจริงๆ ที่สำคัญการแก้ไขกฎหมายต้องแก้ไขให้ทำได้เพียงคราวเดียว ไม่เปิดไว้ให้ทำได้อีก เพราะเราเองก็กังวลว่าในอนาคตจะมีการอ้างกรณีนี้ให้ธปท.ทำกรณีอื่นอีก” นายประสารกล่าว